google/wiki40b huggingface dataset:
Finland under EM i friidrett 2006

Menn

100 m: Jarkko Ruostekivi, Simo Sipilä, Nghi Tran

200 m: Tommi Hartonen

1500 m: Jonas Hamm

Maraton: Janne Holmén, Jaakko Kero, Francis Kirwa, Tuomo Lehtinen 

3000 m hinder: Jukka Keskisalo

110 m hekk: Marko Ritola, Olli Talsi, Juha Sonck

50 km kappgang: Antti Kempas, Jarkko Kinnunen

Høydehopp: Oskari Frösen, Heikki Taneli, Osku Torro

Stavsprang: Matti Mononen

Kulestøt: Ville Tiisanoja, Conny Karlsson, Mika Vasara

Diskoskast: Mikko Kyyrö, Mika Loikkanen

Sleggekast: Olli-Pekka Karjalainen, David Söderberg

Spydkast: Tero Pitkämäki, Tero Järvenpää, Teemu Wirkkala

Tikamp: Jaakko Ojaniemi, Lassi Raunio

4 × 100 m: Timo Salonen, Nghi Tran, Jarkko Ruostekivi, Tommi Hartonen

Kvinner

100 m: Heidi Hannula

200 m: Sari Keskisalo

400 m: Kirsi Mykkänen

Maraton: Maija Oravamäki

100 m hekk: Johanna Halkoaho, Piia Roslund

400 m hekk: Ilona Ranta

Lengdehopp: Natalia Kilpeläinen

Tresteg: Natalia Kilpeläinen

Sleggekast: Sini Pöyry, Merja Korpela

Spydkast: Mikaela Ingberg, Kirsi Ahonen, Paula Tarvainen

Sjukamp: Niina Kelo, Maija Kovalainen, Salla Käppi

4 × 100 m: Sari Keskitalo, Johanna Manninen, Ilona Ranta, Heidi Hannula
Ropalopus

Utseende

Middelsstore, matte trebukker med litt flat kroppsform. På farge er de gjerne mattsvarte, men pronotum og/eller bein kan være rødlige. Antennene er tynne og kortere enn kroppen. Pronotum har rundede sider og er nærmest ovalt, dekkvingene er parallellsidige.

Utbredelse

Slekten er utbredt i Holarktis, men i Nord-Amerika er den bare representert ved Ropalopus sanguinicollis. De øvrige artene lever i Palearktis.
Svenska idrottsgalan 2011

Svenska idrottsgalan 2011 ble avholdt i Globen den 17. januar 2011. Dette var svensk idretts hedring av de beste idrettsutøverne i 2010 .
Marielle Christiansen

Utmerkelser

I 2014 vant hun Glover-Klingman Prize for the best paper published in Networks in 2013.
Robert Swindells

Liv

Han vokste opp som eldste av fem søsken og hadde diverse jobber før han i 1969 begynte på lærerutdanning. Han sluttet på skolen som femtenåring, og var korrekturleser, sekretær i flyvåpenet, butikkansatt, servetør og sikkerhetsvakt. Mens han tok lærerutdanning skrev han sin første ungdomsbok When Darkness Comes (1973) som en arbeidsoppgave. Han arbeidet som både forfatter og lærer i åtte år, inntil han i 1980 ble fulltids forfatter. 
Ved suppleringsvalg i 2010 og lokalvalg i 2011 sto han på liste for Green Party of England and Wales.

Bøker

Han skriver for flere målgrupper mellom 7 og 17 år. Flere av bøkene hans tar utgangspunkt i et politisk engasjement, mot atomvåpen, hjemløshet, religiøs fundamentalisme eller rasisme. Iskaldt (Stone Cold) skildrer hjemløshet, mens Brother in the Land (1984) forteller om Dannys kamp for å overleve etter et atomangrep. 
Han har vunnet Red House Children's Book Award 4 ganger, enten hovedprisen eller ulike kategorier. Først for Brother in the Land, deretter for Room 13 (1990), som er en grøsser. Også Nightmare Stairs (1997) er en grøsser, mens Blitzed (2003) skildrer en gutts tidsreise tilbake til 1940, til England under andre verdenskrig.
På norsk finnes Rom nummer 13 (1992), Tidsmaskinen (1995) og Iskaldt (1999).
Halloween III: Season of the Witch

Handling

Legen Challis etterforsker et mystisk dødsfall sammen med offerets datter. Etterforskningen leder ham til et avsidesliggende samfunn der den irskættede industrimagnaten Cochran produserer halloween-masker i stor skala. Challis oppdager senere, til sitt sjokk, at de som er ansatt på fabrikken er roboter. Etterhvert som han finner ut mer blir han klar over Cochrans djevelske plan. Denne planen skal iverksettes under Halloween-feiringen i USA og er tett knyttet opp mot en mystisk medaljong som er festet på alle Halloween-maskene, som er nå er distribuert over hele landet.
Erichius brevicollis

Utseende

En nokså liten (13-15 millimeter), avlangt oval, litt flat, matt brunsvart hjortebille. Hannens mandibler er omtrent så lange som hodet, knivformede med en kraftig, bred tann på undersiden. Hodet er forholdsvis stort og bredt, med en tann bak hvert fasettøye, fasettøynene er ganske små. Pronotum og dekkvingene er spredt kledt med lyse skjell, mest langs ytterkantene. Pronotum er nesten rektangulært med en svak midtfure. Dekkvingene mangler punktrader eller opphøyde ribber. Beina er svarte.

Levevis

Arten mangler flygevinger og kan ikke fly. Den lever i skog.

Utbredelse

Arten er utbredt i Chile.
Trafikksikkerhetshåndboken

Trafikksikkerhetshåndboken er en håndbok om å være trygg i trafikken. Hovedfokuset er at boken skal være et hjelpemiddel for alle som ferdes eller jobber med trafikken, enten det er politisk, admistrativt og forskning. Den skal redusere ulykker og skader som kan oppstå i trafikken ved å øke kunnskapsnivået. Siden de startet å jobbe med boken i 1880 så er det finansiert av Vegdirektoratet og Samferdselsdepartementet. I 2010-2011 bidro og det svenske Trafikverket til.
Silikastøv

Silikastøv, også kjent som mikrosilika er røykgass-støv fra ferrosilisium og
silisiumproduksjon. Siden Norge er ledende på produksjon av ferrosilisium, har landet spilt en
viktig rolle i for bruk av silikastøv i betong . Silikastøv betegnes som et pozzolan i betongteknologien og har tilsvarende eller bedre egenskaper enn flyveaske. Diameteren til partiklene er i gjennomsnitt 0,15 mikrometer eller 0,00015 mm og blainefinheten er i området 15000-25000 m2/kg [3].
Norske betongbruer har krav til å inneholde silikastøv i betongresepten(3-10%) etter krav fra Statens Vegvesen.
På grunn av ekstremt høy finheten gir det en god tetthet og bestandighet i betongen og er med på å påvirke både ferske og herdende egenskaper. Hovedgrunnen til å bruke mikrosilika i betong er dens positive effekt på betongens mekaniske styrke. Den økte finheten øker også behovet for vann i
blandingen. Heften mot armering kan øke med opptil 50-100 prosent, så faren for
korrosjon blir også redusert.
Trykkfastheten, strekkfastheten og e-modulen blir som ved flyveaske redusert i tidligfasen.
Dette skjer selvfølgelig fordi silika reagerer med reaksjonsproduktet til vann og sement. Når
silikaen først reagerer skjer det raskt og reaksjonen er så å si ferdig etter 28 døgn.
Avbindingstiden og temperaturen er lite påvirket ved normal dosering (opptil 10%).
Hydratiseringsprosessen avgir mer varme enn ved sementhydratisering, men reaksjonen skjer
tregere og gir derfor ikke økte temperaturer [1].
Seierskirken

Seierskirken var et trossamfunn med tilhold i Lillestrøm som ble etablert i 1990 under navnet Lillestrøm Kristne Senter, og var registrert hos Fylkesmannen i Oslo og Akershus. Menigheten endret navn året etter til Seierskirken. Pastor var Jan-Aage Torp inntil menigheten la ned virksomheten i 2000.

Virksomhet og samarbeid

I 1995 kom Seierskirken med i Pinsebevegelsen, anført av ledere i bevegelsen som Emanuel Minos og Ludvig Karlsen.
Menigheten drev misjonsarbeid i Thailand, India, Sentral-Asia og Vest-Europa. På vegne av Seierskirken ble pastor Torp i 1998 valgt til feltsekretær for misjonsarbeidet i Europa i De norske pinsemenigheters ytremisjon.
Månedsavisen Seierstro ble i tidsrommet 1990-1994 utgitt av Seierskirken med pastor Jan-Aage Torp som ansvarlig redaktør. Avisen dannet utgangspunkt for flere debatter i NRK, TV 2 og andre medier om spørsmål som islams rolle i samfunnet, abort, homofili, medlemskap i Den europeiske union, Norges forhold til Israel m.m.
Seierskirken samarbeidet med internasjonale kristenledere som den amerikanske tv-evangelist og politiker Pat Robertson, den jødisk-amerikanske evangelisten Dick Reuben, og de svenske predikanter Roger Larsson og Kjell Sjöberg. I Norge samarbeidet menigheten med kristenledere som redaktør av avisen Dagen Finn Jarle Sæle, professor ved Menighetsfakultetet Arvid Tångberg, prestene Ludvig Nessa og Børre Knudsen, og biskop Per Lønning. Sæle og Torp startet sammen i 1993 Kristen Koalisjon Norge (KKN), med Torp som styreleder og Tångberg som nestleder.
I 1996-2000 drev menigheten et arbeid for å endre homofiles seksuelle orientering, og pastor Torp var i 1997 medstifter av det norske nettverket Til Helhet som ble ledet av generalsekretær i Det Norske Lutherske Indremisjonsselskap Anfin Skaaheim. Pastor Torp var fra 1998-2001 nestleder for Exodus International i Europa, Midtøsten og Nord-Afrika. I mars 2000 viste TV 2 filmen Be – skitne, syndige meg, der Torp kom under kraftig kritikk.
Pastor Torp kunngjorde i september 2000 at arbeidet blant homofile og virksomheten i Lillestrøm gjennom Seierskirken var blitt nedlagt, og han etablerte ny virksomhet i Oslo.
Julie Brodtkorb

Privat

Hun giftet seg i 2004 med forretningsmannen Tore Aksel Voldberg, som hun har barn med, men ekteskapet ble oppløst i 2010. I 2015 forlovet hun seg med økonomen Thore Kristiansen. De giftet seg i 2017, men ble separert året etter.
Lesidren Island

Lesidren Island (bulgarsk остров Лесидрен) er den nest største og sørligste øya i Zed Islands utenfor nordkysten av Varna Peninsula i Livingston Island i Sør-Shetlandsøyene i Antarktis. Øya er isfri og er 800 meter lang og 600 meter bred. Øya dekker 33 hektar. Adskilt fra naboøyene Phanagoria Island og Koshava Island ved kanaler 130 og 140 meter brede. Området ble besøkt tidlig på 1800-tallet av selfangere.
Øya er oppkalt etter bebyggelsen Lesidren nord i Bulgaria.
Mæla

Mæla er en bydel som ligger om lag 2 km nord for Skien sentrum. Mæla var tidligere en del av Gjerpen kommune.
Det er 362 innbyggere i grunnkretsen Mæla.
Mæla har sitt navn fra den gamle storgården Mæla gård som flere bruk er utskilt fra; bl.a. Nordre og Søndre Mæla.
Agriades

Utseende

Små til mellomstore blåvinger. Hannene er lyst blågrå på oversiden, betydelig mindre fargerike enn mange andre blåvinger, hunnene er mørkt gråbrune. Det er som oftest en liten, svart flekk på hver vinge. Undersiden er grå med hvite felter og små, svarte flekker, ved bakhjørnet av bakvingen gjerne også én eller to oransje flekker.

Levevis

Agriades-artene lever langt mot nord og høyt til fjells. Larvene lever på planter i erteblomstfamilien (Fabaceae), sildrefamilien (Saxifragacaea) og lyngfamilien (Ericaceae).

Utbredelse

Denne gruppen er utbredt i Holarktis, mest langt i nord og i fjellområder. De er blant de sommerfuglene som går lengst mot nord og forekommer blant annet på Grønland.
Fylkesvei 3926

Fylkesvei 3926 går mellom Kringlebakken og Vietjørn i Vennesla kommune. Veien er 1,7 km lang.
Frem til 2019 hadde veien betegnelsen Fylkesvei 74.
Central Texas

Central Texas er en region i den amerikanske delstaten Texas rundt om hovedstaden Austin. Den avgrenses omtrent av linjen Brady til Kerrville til La Grange til Waco. Central Texas omfatter Texas Hill Country og korresponderer til en fysiografisk seksjonsdesignasjon innen Edwards Plateau, i geografisk kontekst.
Central Texas omfatter Austin–Round Rock, Killeen-Temple-Fort Hood, Bryan–College Station og Waco metropolitan-områder.  Austin–Round Rock og Killeen-Temple-Fort Hood er blant de raskest voksende metripolitanområder i delstaten. De største byene i regonen er Austin, College Station, Killeen, Round Rock, Bridge City, Mansfield og Waco. Hærbasen Fort Hood, en av landets største, ligger i regionen.
Californiatåken

Californiatåken (NGC 1499) er en emisjonståke beliggende i stjernebildet Persevs. Den har fått det navnet den har fordi den synes å ligne omrisset av delstaten California på langeksponerte bilder. Tåken strekker seg nesten 2,5° over himmelen og, fordi den har en svært lav overflatelysstyrke, er den ekstremt vanskelig å observere visuelt.
Californiatåken ble oppdaget av E.E. Barnard i 1884.
Magasinet Monitor

Magasinet Monitor var et norsk antifascistisk nettmagasin som overvåket og publiserte informasjon om høyreekstreme og innvandringskritiske personer og miljøer.
Monitor startet i Bergen, i samarbeid med det engelske tidsskriftet Searchlight, og utkom første gang i mai 1994. Sommeren 1997 flyttet bladet redaksjonen til Oslo, med Lars Jørgen Tvedt som redaktør. Samme år startet de også å publisere på web.
Sommeren 2001 gikk Monitor fra å være papirmagasin til å bli et rent nettmagasin. Samme år overtok Tor Bach redaktørvervet frem til han ble avløst av Espen Grønlie i 2004. Bladet ved redaktøren har blitt sitert noe i media.
I forbindelse med stortingsvalget 2005 gjorde Monitor seg bemerket med en kampanje rettet mot partiet Demokratene. De har også gjort seg bemerket ved å fronte kampanjer mot musikkgrupper.
Monitor samarbeidet med andre magasiner på venstresiden, som Searchlight (Storbritannia), Reflex (Frankrike), Antifa infoblatt (Tyskland), Tum Balalaika (Russland) og Expo (Sverige).
Tidsskriftet eksisterer ikke lenger, hverken som papir- eller nettutgave.
Sirdølen

Sirdølen var en lokalavis som utkom 15 ganger i året på Tonstad i Vest-Agder. Avisas dekningsområde var Sirdal kommune og «dalstroka innafor».
Sirdølen hadde kontorer på Tonstad i Sirdal, og ble drevet av ansvarlig redaktør Oddvar Tjomlid. Avisen ble lagt ned som papiravis fra årsskiftet 2011/2012, og hadde på dette tidspunktet 1 850 abonnenter. Nettavisutgaven ble lagt ned 21. mai 2014.
Ved Rundarne

«Ved Rundarne» (I moderne rettskrivning kjent som «Ved Rondane») er et dikt av Aasmund Olavsson Vinje fra 1861. Diktet er hentet fra tekstsamlingen Ferdaminni fraa Sumaren 1860. Det ble tonesatt av Edvard Grieg i 1870-årene. Melodien fra hans opus 33/9 har gjort det til et av de mest kjente norske diktene.

Litterære forbilder

Den spesielle oktave som preger teksten er hentet fra en tilsvarende form i tysk diktning, og da i særdeleshet Goethes innledende dedikasjon («Zueignung») i første del av dramaet Faust. Vinje selv karakteriserer «Ved Rundarne» som «berre etterdikting» av Goethe. Også innholdsmessig foreligger det en likhet, idet både Vinje og Goethe fremkaller tidlige minner på et nostalgisk vis.
Tourcoing

Historie

Byen var åsted for en betydelig seier for Frankrike under de franske revolusjonskrigene. Marskalk Charles Pichegru og hans generaler Joseph Souham og Jean Moreau beseiret en kombinert styrke av britiske og østerrikske tropper i slaget ved Tourcoing den 18. mai 1794).
Byen er også kjent for den enestående økonomiske veksten den opplevde under den industrielle revolusjon på 1800-tallet, på grunn av byens tekstilindustri.

Transport

Jernbanestasjonen Gare de Tourcoing har direkte forbindelser til Lille og Paris (høyhastighetstog/TGV), Kortrijk, Ostende, Gent og Antwerpen.
Jens Gabriel Hauge

Jens Gabriel Hauge (født 17. september 1927 i Oslo, død 5. desember 2005) var en professor i biokjemi ved Universitetet i Bergen, og ved Norges veterinærhøgskole.
I sin forskning gjorde han seg særlig bemerket for sitt arbeid med enzymologi og molekylærgenetikk. Han var president i Norsk biokjemisk selskap (NBS), og ble æresmedlem der.
Jens Gabriel Hauge var tippoldebarn til Hans Nielsen Hauge
I 2001 gav han ut 4. utgave av læreboken Biokjemi – en grunnbok, på Universitetsforlaget. Det er en bok rettet mot studier på medisin og sykepleie.
Nordic 10000m Challenge 2017

Nordic 10000m Challenge 2017 var den 21. utgaven av Nordic 10000m Challenge. Det ble arrangert i København i Danmark 20. mai 2017.
Stevnet fungerte også som dansk mesterskap på 10.000 meter.
Fylkesvei 986 (Vest-Agder)

Fylkesvei 986 (Fv986) i Vest-Agder gikk mellom Suleskar i Sirdal og fylkesgrensen mot Rogaland ved Grøneknuten. Veien var 14,7 km lang.
2019 ble veien del av fylkesvei 4224.
UNAMA

United Nations Assistance Mission in Afghanistan (UNAMA) er en politisk FN-operasjon vedtatt av FNs sikkerhetsråd den 28. mars 2002 ved resolusjon 1401. UNAMA har som mandat å hjelpe til med å etablere varig fred og utvikling i Afghanistan. Den er engasjert i en rekke tiltak av humanitær og politisk karakter, fra humanitær bistand, over hjelp til valgavvikling og til rådgiving om fredsprosessen i landet. Operasjonen er politisk og rår, til forskjell fra FNs fredsbevarende styrker, ikke over bevæpnet militærpersonell.
Hovedkvarteret ligger i Kabul. UNAMA har åtte regionalkontor og 15 provinskontor. Operasjonen ledes av FNs spesialutsending til Afghanistan, som siden 2010 er Staffan de Mistura. Før dette var posten fra mars 2008 besatt av Kai Eide.
Dymasius

Utseende

Middelsstore til store, slanke, mørke trebukker. Oversiden er gjerne læraktig rynkete og foholdsvis blank, en god del arter har også en silkeaktig overflate. Antennene er lengre enn kroppen hos hannene, omtrent så lange som kroppen hos hunnene, særlig de innerste leddene er vanligvis kraftige og noe fortykkede, denne slekten utmerker seg ved særlig lange antenner. Pronotum er tydelig smalere enn dekkvingene, gjerne noe knudrete eller tverr-rynket. Dekkvingene er jevnt tilsmalnende bakover. Beina er forholdsvis lange.

Utbredelse

Slekten er utbredt i Sørøst-Asia.
Kunstfiber

Kunstfiber eller syntetiske fiber er kunstig framstilte fiber, en av de to hovedgruppene fiber brukt i tekstiler.  Den andre er naturfiber.  Kunstfiber kan være blant annet polyester, polyamid, akryl, polyuretan.  Regenererte cellulosefiber (for eksempel viskose) er også kunstfiber.

Miljøhensyn

Råvaren til ulike cellulosebaserte fiber er trevirke.  Prosessen kan lede til utslipp av oksygenforbrukende stoffer til vann, og cellulosemassen kan være bleket med klor.  Andre kunstfiber er laget av mineralolje, et fossil, ikke-fornybar ressurs, men i dag er kunstfiber en liten del av forbruket av mineralolje (2–4%).
Bokbussen Tana/Nesseby

Bokbussen Tana/Nesseby (Deanu/Unjárgga girjebusse) er en interkommunal bokbuss for Tana og Nesseby kommuner i Finnmark. 
Bussen startet sin virksomhet 25. oktober 1982. En ny buss kom i virksomhet i 1996, og den tredje ble innkjøpt i 2008. I tillegg til de ordinære rutene, stopper bokbussen ved barnehager, skoler, aldershjem, helsesentre og går på hjemmebesøk til eldre og uføre i kommunene Tana og Nesseby. Sør-Varangerbygdene Neiden og Bugøyfjord har også hatt denne tjenesten siden 2006.
Too Fast to Live, Too Young to Die

Too Fast to Live, Too Young to Die er et musikkalbum med Robert Gordon, utgitt i 1982.
Allegheny Energy Washington kraftverk

Allegheny Energy (3–5) Washington kraftverk er et varmekraftverk i Washington County i delstaten Pennsylvania i USA. Anlegget har en installert produksjonskapasitet på 550 MW fordelt på tre turbiner, på inntil 184 MW hver. Operatør er energiselskapet Allegheny Energy Supply Company LLC. Dette selskapet har blokker nummerert 1–13 på fem ulike steder i delstaten, og det er i det alt vesentlige gassfyring med bare én oljefyrt blokk.
Kraftverket stod ferdig utbygd i 2003. Brenselkilden er naturgass, og bare subsidiært fyringsolje.
Gesiel José de Lima

Karriere

Gesiel José de Lima startet sin profesjonelle karriere i Santa Cruz i 1989. Han har også spilt for Vasco da Gama og Yokohama F. Marinos.
Zlynka

Zlynka (russisk: Злы́нка) er en by i Brjansk oblast i Russland. Den ligger ved elva Zlynka, rundt 200 km sørvest for Brjansk, nær grensa til Hviterussland. Innbyggertall: 5 372 (folketelling 2002), 5 586 (folketelling 1989).
Den ble grunnlagt i 1702 som en bosetning av gammeltroende. Bystatus ble innvilget i 1925.
Trondheim Kino

Trondheim Kino driver to kinoer i Trondheim, Prinsen kino og Nova kino og er et aksjeselskap som er heleid av Trondheim kommune.
Selskapets administrerende direktør er fra 2013 Arild Kalkvik.

Historie

Trondheim Kino ble opprettet i 1918 som følge av at Stortinget fem år før ga kommunestyrene rett til å gi konsesjoner for kinodrift. Trondheim kommune overtok det da privateide Verdensteateret på Circus-tomta i Prinsens gate, som tidligere hadde vært Nordens største kino med 1150 sitteplasser, og dets direktør Hans Kunig ble da den første kommunale kinobestyrer. Kinosenteret har blitt ombygd i flere omganger og Prinsen Kino framstår i dag som et moderne kinosenter med åtte saler.
Trondheim Kino inngikk i 1938 en avtale med Folkets hus om kinodrift og seks år senere ble kinoen åpnet under navnet Sentrum Kino. Denne var i drift fram til 1993, da den store salen ble bygd om til fem saler og omdøpt til Nova Kinosenter. Kinosenteret ble ytterligere ombygd i perioden 2003–2004 og fikk da ytterligere seks saler. Novas storsal, Liv Ullmann-salen, har blitt modernisert flere ganger, sist i 2013 med nytt lerrett og helt nytt Atmos lydsystem.
I Trondheims nabokommune Strinda var ikke kommunestyret interesserte i å drive kino og lot heller distributørene Metro-Goldwyn og Universal Pictures drive Rosendal Kino fram til 1929, da Trondheim Kino fikk leie lokalene. Trondheim kommune kjøpte kinobygningen i 1957. Rosendal er nå nedlagt og bygningen solgt til private investorer.
Trondheim Kino drev også i mange år kino i Heimdal samfunnshus under navnet Heimdal Kino.
Trondheim Kino var i perioden 1992–2000 organisert som kommunal bedrift, og ble heleid kommunalt aksjeseskap fra 2000. 
Fra 2005 har Trondheim internasjonale filmfestival – Kosmorama hatt sine visninger på Trondheim Kino.

Saler

Trondheim Kinos to kinosentere har følgende saler og systemer:
Islands herrelandslag i ishockey

Islands herrelandslag i ishockey representerer Island i ishockey for herrer. Landet er ranket som nummer 38 på IIHFs verdensranking. I 2008 deltok laget i VMs divisjon 2.
Den første landskampen ble spilt i april 1999, der Island tapte 0-11 mot Israel i Ishockey-VM 1999 i Krugersdorp. Dagen etter tapte de 0-14 mot Belgia. Island ble dermed desidert sist i sin gruppe, og kom derfor til plasseringskamper. Av alle kampene i D-VM 1999 vant Island én kamp; mot Tyrkia, men laget ble likevel sist i sitt første VM.
I VM 2008 i Australia, ble Island nr. 5 i gruppe B i VMs divisjon 2, og de sikret dermed plassen i denne divisjonen, foran New Zealand som kom på 6.-plass. De vant mot nettopp New Zealand 6-3, i tillegg til poenget de fikk mot Kina, etter ekstraomganger.
Island har enda ikke kvalifisert seg til OL, og heller ingen medaljer i noe mesterskap. Island er et lite ishockeyland med ca. 100 aktive spillere på herresiden. Man har bare 3 ishaller, mot for eksempel Canadas 451 eller Sveriges 320 haller.
Island har vært medlem i IIHF siden 1992.
Scelolyperus

Utseende

Nokså små (ca. 4 millimeter), avlange, blanke, mørkt metallisk skinnende bladbiller, pronotum kan være rødt. Hodet er fremstrakt med runde, utstående fasettøyne, antennene nesten så lange som kroppen. Pronotum er rundet, bredere enn langt men mye smalere enn de jevnbrede dekkvingene. Oversiden er slett og blank uten tydelige hår, fint punktert.

Levevis

Både larvene og de voksne (imago) er planteetere, denne slekten kan finnes på planter fra en rekke ulike familier.

Utbredelse

Slekten er utbredt i Nord-Amerika og Mexico, dessuten med noen arter i Asia.
Torch

Torch er et hardcore/metalcore-band fra Trondheim som ble dannet i 1999. Bandets første album «Death to perfection» ble utgitt av Kong Tiki Records i 2006.

Deres siste plate «Pt. IV: A New Beginning» ble utgitt i 2011 på det norske plateselskapet MBN. Bandet stod for produksjonen selv og utgivelsen ble mikset av Steve Evetts, som har produsert musikk for mange kjente band i sjangeren.
Oktober 2011 var Torch på turne i India sammen med det indiske metallbandet Undying Inc.
Columbia College

Columbia College er et privat, treårig studiested underlagt Columbia University i New York, USA. Det ble grunnlagt i 1754 av Den anglikanske kirke som King's College, og fikk kongelig charter av Georg II. Dagens navn ble innført i 1784. Columbia College er delstatens eldste høyere lærested, og det femte eldste i USA.
Samuel Johnson (1696–1772) var den første rektoren. All undervisning foregikk på latin. Her ble USAs første leger utdannet i 1767, ved dagens Columbia University College of Physicians and Surgeons. En av de første medisinstudentene var revolusjonshelten Alexander Hamilton.
Den 23. april 1968 okkuperte mer enn 1 000 studenter campus i protest mot skolens støtte til militær forskning under Vietnamkrigen.
Inntaket av studenter i 2011 slapp bare igjennom 8,9% av søkerne, det laveste tallet for en laveregrads høyskole i USA.
Studenttallet (2006) er 4 184, og skolepengene er 35 164 amerikanske dollar, som er høyt i amerikansk sammenheng. Studiene fører til graden bachelor.